**Din 25 mai 2018 cadrul legal în domeniul datelor cu caracter personal s-a modificat prin aplicabilitatea Regulamentului European 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (GDPR) și adoptarea unor noi prevederi legale pentru acest domeniu.**

**Ce sunt datele cu caracter personal?**

Potrivit art. 4 alin. (1) din GDPR, datele cu caracter personal sunt informații referitoare la o persoană fizică naturală, identificată și identificabilă prin nume și prenume, adresă de domiciliu sau reședință, data și locul nașterii, cetățenie, codul numeric personal, nr. de telefon, e-mailul, date de identitate, IP, locație GPS, etc. De regulă, primim aceste date de la tine atunci cand completezi un formular, on-line sau pe hârtie, semnezi un contract, ne trimiți o scrisoare sau un e-mail, ne vizitezi site-ul sau vorbim la telefon. Atunci când accesezi website-ul [www.sportdolj.ro](http://www.sportdolj.ro), serverele noastre creează în mod automat înregistrări ale vizitei tale. Aceste înregistrări includ, de obicei, adrese IP, numărul de accesări, pagina de internet de la care te-ai conectat și alte date, însă noi nu știm identitatea ta pentru că nu punem la dispoziția vizitatorilor un modul de login pentru a te autentifica și astfel, a te identifica.

 **Date prelucrate**

Direcţia Județeană pentru Sport și Tineret Dolj, în îndeplinirea atribuțiilor prevăzute de lege, prelucrează și colectează datele cu caracter personal furnizate de dumneavoastră (persoane fizice sau juridice care intră în legătură sau în contact cu instituția noastră, prin relație contractuală/de colaborare, salariați etc.), prin mijloace automatizate şi manuale,

Prin intermediul structurilor organizatorice, instituția noastră prelucrează date cu caracter personal, cum ar fi, dar fără să se limiteze la acestea : numele şi prenumele, data și locul nașterii, cetățenia, adresa de domiciliu sau reşedinţa, codul numeric personal, date din acte de stare civilă, serie și număr B.I./C.I., certificat naștere, nr. telefon, nr. fax, e-mail, profesie, sexul, date privind cazierul judiciar, fotografii, filmări, înregistrări audio, date privind sănătatea, date medicale, date privind bunurile deținute, date privind salariile, date privind conturile bancare, date din documentele de călătorie etc.

Datele cu caracter personal solicitate sunt adecvate, relevante şi limitate la ceea ce este necesar în raport cu scopurile în care sunt prelucrate, sunt prelucrate în mod legal, echitabil şi transparent faţă de persoana vizată și colectate în scopuri determinate, explicite şi legitime, nefiind prelucrate ulterior într-un mod incompatibil cu aceste scopuri.

Direcția Județeană pentru Sport și Tineret Dolj prelucrează date cu caracter personal respectând următoarele principii:
- Legalitate, echitate și transparență (datele sunt prelucrate în mod legal, echitabil și transparent față de persoana vizată);
- Limitare la scop (datele sunt colectate în scopuri determinate, explicite și legitime și nu sunt prelucrate ulterior într-un mod incompatibil cu aceste scopuri);
- Reducerea la minimum a datelor (datele sunt adecvate, relevante și limitate la ceea ce este necesar în raport cu scopurile în care sunt prelucrate);
- Exactitate (datele sunt exacte și, în cazul în care este necesar, sunt actualizate);
- Datele sunt păstrate doar pe durata strict necesară scopului pentru care au fost colectate;
- Securitate și confidențialitate (datele sunt prelucrate într-un mod care asigură securitatea adecvată).

Potrivit art. 4 pct.2 din Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46 / CE ("GDPR"), prelucrarea reprezintă orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi:
- colectarea,
- înregistrarea,
- organizarea,
- structurarea,
- stocarea,
- adaptarea sau modificarea,
- extragerea,
- consultarea,
- utilizarea,
- divulgarea prin transmitere, diseminarea sau punerea la dispoziție în orice alt mod,
- alinierea sau combinarea,
- restricționarea,
- ștergerea sau distrugerea.

**Scopul prelucrării**

Direcţia Județeană pentru Sport și Tineret Dolj prelucrează datele cu caracter personal pe baza consimţământului explicit/implicit al persoanei vizate sau în temeiul unui alt motiv legitim, prevăzut de lege.

Consimţământul trebuie acordat printr-o acţiune neechivocă care să constituie o manifestare liber exprimată, specifică, în cunoştinţă de cauză şi clară a acordului persoanei vizate pentru prelucrarea datelor sale cu caracter personal, ca de exemplu o declaraţie făcută în scris, inclusiv în format electronic, sau verbal.

# Scopul colectării și prelucrării datelor cu caracter personal îl constituie îndeplinirea de către Direcţia Județeană pentru Sport și Tineret Dolj a atribuțiilor prevăzute de Legea sportului nr. 69/2000, cu modificările și completările ulterioare, H.G. nr. 766/2010 privind organizarea şi funcţionarea direcţiilor judeţene pentru sport şi tineret, respectiv a Direcţiei pentru Sport şi Tineret a Municipiului Bucureşti, H.G. nr. 198/2022 privind organizarea și funcționarea direcțiilor județene de sport, respective a Direcției pentru Sport a Municipiului București și a altor atribuții prevăzute de legislația în vigoare.

Refuzul de a furniza Direcţiei Județene pentru Sport și Tineret Dolj datele cu caracter personal necesare atrage imposibilitatea acordării serviciilor, prestațiilor și beneficiilor solicitate sau derulării contractelor și protocoalelor în care instituția este parte.

Datele cu caracter personal pot fi comunicate sau transmise autorităților publice centrale sau locale ori de câte ori este nevoie în scopul aplicării prevederilor legislației în vigoare.

Perioada pentru care vor fi stocate datele cu caracter personal este determinată de perioada de acordare a serviciilor și drepturilor solicitate, de derulare a contractelor și angajamentelor legale ale instituției, termenele legale de arhivare precum și prevederile legale în vigoare privind obligativitatea stocării datelor.

**Drepturi**

Potrivit dispoziţiilor Regulamentului general privind protecţia datelor, persoanele vizate beneficiază de următoarele drepturi cu privire la prelucrarea propriilor date:

• dreptul de a fi informat;

• dreptul de acces la date;

• dreptul de rectificare a datelor;

• dreptul de opoziţie;

• dreptul la ștergerea datelor;

• dreptul la restricţionarea prelucrării;

• dreptul la portabilitatea datelor;

• dreptul de a nu fi supus unei decizii automatizate;

• dreptul de a înainta o plângere adresată operatorului, autorităţii de supraveghere a prelucrării datelor cu

 caracter personal şi dreptul de a se adresa justiţiei.

**Informații de contact**

Pentru exercitarea drepturilor sus-menţionate, puteţi accesa pagina oficială a Direcţiei Județene pentru Sport și Tineret Dolj– **https://www.sportdolj.ro**, de unde pot fi descărcate cereri pentru exercitarea acestor drepturi.

Dacă unele din datele despre dumneavoastră sunt incorecte, vă rugăm să ne informaţi cât mai curând posibil.

**DIRECTOR EXECUTIV,**

**Iulia-Alina Ionescu**